text: камал әбілқасымқызы әлпейісова оқырмандарымен кездесуде, астана, №48 мектеп-лицей камал әбілқасымқызы әлпейісова (10 наурыз 1956 жыл, қостанай облысы, амангелді ауданы «родник» кеңшары) аудармашы, филология ғылымдарының кандидаты. 1973 жылы арқалық қаласындағы ш.уәлиханов атындағы n21 орта мектепті бітірген. 1978 жылы қазақ мемлекеттік университетінің филология факультетін тамамдаған. еңбек жолын 1979 жылы «лениншіл жас» (қазіргі «жас алаш») газетінде корректорлықтан бастаған. 1981 жылы «қазақстан әйелдері" журналында әдеби қызметкер 1990 жылы қазақстан республикасы жоғарғы кеңесінің әйелдер ісі, ана мен баланы қорғау комитетінде қызмет істеген. 1994 жылы қазақстан республикасы жоғарғы кеңесі аппаратының бөлімінде консультант, ілеспе аударма секторының меңгерушісі, бөлім меңгерушісінің орынбасары болып қызмет еткен. қазір қазақстан республикасы парламенті сенаты аппараты редакциялық баспа бөлімі меңгерушісінің орынбасары болып еңбек етуде. республикалық әңгіме, өлең, аудармалары жарияланып тұрады. «қыз өссе, ұл есейсе» (1998) «н.қайыпова» (2003) «жапырақтары жанымның» (2006) «мағыналас қанатты сөздердің қазақша-орысша және орысша-қазақша сөздігі» (2006) атты кітаптардың авторы. белгілі фольклорист ғалым, филология ғылымдарының докторы артында қалған еңбектерін жинақтап, «өмір өрнектері» (2003) атты кітап етіп шығарған. «шаңырақ» материалдарын аударуға атсалысқан. мұғамила әуезованың «әкем туралы» атты кітапшасын, м.асаубаеваның өмірбаяндық хикаятын орыс тіліне аударған. сондай-ақ орыс тіліне махамбет өлеңдерінің жолма-жол аудармасын жасаған. «мәдени мұра» бағдарламасы бойынша шығарылған «әлемдік саясаттану антологиясында» грек ойшылдары демокриттің, аристотельдің, платонның, сократтың, батыс ойшылдары бенедикт спинозаның, джон локктың, паскаль блездің жекелеген еңбектерін аударған (2005).